**Білім беру саласы:** Қатынас.

**Бөлімі:** қазақ тілі **Тақырыбы:**Құстар. **Мақсаты:**Үй құстары, жабайы құстар туралы түсінік беру.Жабайы құстардың қайда мекендейтінін, немен қоректенетінін түсіндіру.Құстардың атауын қазақ тілінде дұрыс айтуға үйрету, әңгімелеу дағдысын жетілдіріп, тілін дамыту.Құстарды аялауға, қамқоршы болуға тәрбиелеу.

**Әдіс-тәсілі:**   Көрсетіп түсіндіру, әңгімелеу, дидактикалық ойын

**Көрнекілігі:**Құстардың суреттері (қарға, қарлығаш, қараторғай)

**Мотивациялық- қозғалушылық кезең.**

* Сәлеметсіздер ме! Ал енді, балалар, қолымызды ұстап,  «шаттық шеңбер» құрып, бір-бірімізге жылуымызды білдірейік.

                                        Құстарға біз қорғаймыз,

                                       Бірге ән де шырқаймыз,

                                       Қуанамыз, күлеміз

                                       Асыр салып ойнаймыз.

* Балалар, жылдың қай мезгілі?

Көктем мезгілі.

* Дұрыс айтасыңдар, балалар.

- Көктемнің келгенің қалай білдіңдер?

- Күн жылынады, ағаштар бүршік жарады, қар ериді, жер көгереді.

- Иә, дұрыс.

* Балалар, көктемнің тағы бір ерекшелігі күн жылына бастағанда жылы  жақтан құстар ұшып келеді. Бүгін біз осы құстар әлеміне саяхат жасаймыз.Балалар, қалай ойлайсындар, жабайы құстар қайда өмір сүреді? Орманда, далада, тауда. ( суретін көрсету) Дұрыс айтасыңдар.

Ұйымдастырушылық – ізденістік кезең.

Ендеше, балалар, бұл- құстар бізге қонаққа келіп тұр.Балалар, көзімізді

жұмайық, бір сәт армандайық.

**1,2,3- көзімізді ашамыз,**

**Тақтаға қараймыз.**

**Дыбыстық жаттығулар.**

-тар- тар- құстар,

-ғай-ғай-ғай - қараторғай,

-ға-ға- қарға,

-ғаш-ғаш- қарлығаш.

Қане, келген қонақтарымызбен танысайық.Тақтада ілулі тұрған құстардың суреттеріне назар аударыңдар. - Мынау не?

* + Құс
  + Қандай қарға?
  + Бұл- қарға.
  + Оның түсі қандай, көлемі қандай?
  + Қара, үлкен.
  + Ал мынау қандай құс?
  + Бұл - қарлығаш.
  + Қарлығаш қандай құс?
  + Әдемі, адамға дос, түсі- қара ала.
  + Ал мынау ше?
  + Бұл – қараторғай.
  + Қараторғай қандай құс?
  + Кішкентай, түсі қара.
  + Жарайсыңдар, балалар.

Есік қағылады. Балалар, бұл кім болды екен?Есіктен сауысқан хат әкеледі. Хатты ашып, ішіндегі жазуды оқиды: «*Сәлем, достар! Егер менің тапсырма-ларымды орындасаңдар, сендерді қызықты сыйлық күтіп тұр.Хат шолдаушы – сауысқан. Сәттілік тілеймін*».

* + Бірінші тапсырма.Құстар туралы қандай тақпақтар білесіңдер? **Бір бала:**      Қарлығаш, қарлығаш

Құйрығың сенің айыр.

Тілейсің адамға

Жақсылық пенен қайыр.

Жарайсың! Тақпағын қандай тамаша. **Екінші бала**: Мен торғаймын, торғаймын,   
Көк аспанды торлаймын.   
Жерде бар қызықты   
Көкте тұрып барлаймын. Келесі тапсырма.Мына жаңылтпашты кім айта алады?

Ала қарға қарға қонды,  
Қара қарға жарға қонды. Жарайсыңдар!   - Балалар, енді бәріміз бірге сергіп алайық:

Қарға ұшар қарқылдап ( екі қолын екі жаққа созып, «қарқ-қарқ» деп айту)

Торғай ұшар шырылдап( екі қолын екі жаққа созып, «шиқ-шиқ» деп айту)

Көгершін ұшар гуілдеп( екі қолын екі жаққа созып, «гу-гу» деп айту)

Қарлығаш ұшар шық-шыттап. ( екі қолын екі жаққа созып, «шық-шық» деп айту)

 Қарлығаш боп ұшайық. (екі қолын екі жаққа созып сермеу) Торғай болып  қонайық. (жерге қону)  
Сауысқан боп секіріп,(екі аяқты біріктіре секіру)  
Тоқылдақ боп шоқиық.( сол жақ қолының алақанын ашып, оң жақ қолдың екі саусағын құстың тұмсығындай жасап, тоқылдату)  
Қане, қанат жазайық.( екі қолын екі жаққа созу)  
Қарлығаш боп ұшайық(екі қолын екі жаққа созып, «шиық-шиық» деп айту)  
Ұшып – ұшып алайық(екі қолын екі жаққа созып сермеу)  
Орнымызға қонайық. (орындықтарға отыру)  
 **-**Балалар, біздің қонақтарымыз жәй келмепті. Олар сендерге жұмбақ жасырып келіп тұр.

 - Балалар, жарайсыңдар, біздің қонақтарымыз сендерге қуанып, алғыстарын айтып жатыр.Балалар, қараңдаршы, үй құстары мен дала құстары араласып кетіпті. Құстарды екі топқа бөлейікші.  **«Жас суретшіге көмектес»** дидактикалық ойын. - Балалар, үстел үстінде жатқан құстардың ішінен нүктелерді қоса қарғаның суретін салып, бояу қажет. **«Ненің дауысы?»**ойыны***.*** Мақсаты: Құстарды танып, атауға үйрету. Балалардың сөздік қорын дамыту. Балалар, мен сендерге құстар болып, қалай дыбыстайтындарыңды айтуға ұсынамын. - Балалар: Мен қарға: қар-қар-қар. Мен қарқылдаймын. Мен торғаймын: шық-шық-шық. Мен шиқылдаймын. Мен қарлығашпын: шық-шық-шық. **«Бір-көп*»*** ойыны.Мақсаты: Зат есімін көпше тұрде айтуға үйрету. Бір қарға – көп қарға, Бір қарлығаш – көп қарлығаш, т.б. **«Керісінше ойлап тап»** ойыны. Мақсаты: Қарма-қарсы сөздерді айтуға үйрету. Жалпақ тұмсық - жіңішке тұмсық, Ұзын құйрық – қысқа құйрық т.б. Рефлексиялық- түзетушілік **кезең.** **«Тілші» ойыны. Мақсаты**: қойылған сұраққа толық жабап беру. **Ойын барысы:** жүргізуші бала тақырып бойынша балаларға сұрақтар қояды, жауаптарын алады.

-Мынау не?

-Бұл - құс.

-Қандай құс?

- Дала құсы - қарға( қарлығаш, қараторғай) .

-Қарғаның түсі қандай?

-Қарғаның түсі - қара. Құстар туралы қандай тыйым сөздер білесіңдер: Құс ұясын бұзба. Құсты атпа.

–Балалар, біз сендермен қандай құстармен таныстық?

Қарлығашпен, Қараторғай, Қарғамен таныстық. - Қандай үй құстарын білесіңдер? Тауық, Әтеш, Үйрек, Қазды білеміз. -Сендерге бүгінгі сабағымыз ұнады ма? Иә, ұнады. - Балалар, сендерге біздің құстарымыз алғыстарын білдіріп суреттерін беріп жіберді. -    Рахмет, сау болыңыздар!